b'\n_START_ARTICLE_\nSamurai Jack (hahmo)\n_START_SECTION_\nHahmo\n_START_PARAGRAPH_\nSamurai Jack syntyi Japanissa muinaisajalla, jolloin h\xc3\xa4nen is\xc3\xa4ns\xc3\xa4 oli Japanissa er\xc3\xa4\xc3\xa4n alueen hallitsijana. Samoihin aikoihin riehui paha olento nimelt\xc3\xa4 Aku, joka vapautui vankilastaan monien vuosien j\xc3\xa4lkeen ja alkoi pian vallata maailmaa itselleen. Jack sai my\xc3\xb6s kokea t\xc3\xa4m\xc3\xa4n kauhun pienen\xc3\xa4 ja h\xc3\xa4nen vanhempansa l\xc3\xa4hettiv\xc3\xa4t poikansa pois, toivoen h\xc3\xa4nen oppivan keinon jolla voittaa Aku. H\xc3\xa4n harjoittelekin Bujitsu koodin mukaisesti ja lis\xc3\xa4ksi k\xc3\xa4vi Kreikan filosofien, tiibetil\xc3\xa4isten munkkien ja italialaisten tiedemiesten opeissa, jotta h\xc3\xa4nen mielens\xc3\xa4 olisi ter\xc3\xa4v\xc3\xa4. Lis\xc3\xa4ksi Jack opiskeli ratsastusta, miekan k\xc3\xa4sittely\xc3\xa4 ja useita eri kamppailulajeja. Vuosia kest\xc3\xa4neen harjoittelun p\xc3\xa4\xc3\xa4tteeksi h\xc3\xa4n palasi takaisin kotimaahansa, jossa kohtasi Akun. Pahuuden velhosta ei ollut vastusta Jackin erityisen arvokkaalle katana-miekalle, jolla h\xc3\xa4n oli voittaa Akun. Aku ehti kuitenkin siirt\xc3\xa4\xc3\xa4 Jackin tulevaisuuteen pois perheens\xc3\xa4 luota. T\xc3\xa4m\xc3\xa4n j\xc3\xa4lkeen h\xc3\xa4n on etsinyt portaalia, jonka avulla h\xc3\xa4n voisi matkata takaisin kotimaahansa ja onkin kierrellyt useissa paikoissa. Koska h\xc3\xa4nen oikeaa nime\xc3\xa4 ei ole paljastettu, kuitenkin sarjan aikana h\xc3\xa4nt\xc3\xa4 on nimitetty Samurai Jackiksi.\n_START_SECTION_\nLuonne\n_START_PARAGRAPH_\nJack omaa sankarina eritt\xc3\xa4in selke\xc3\xa4n stoalaisen asenteen. H\xc3\xa4n on eritt\xc3\xa4in kohtelias ja n\xc3\xb6yr\xc3\xa4 vaikka joutuukin el\xc3\xa4m\xc3\xa4\xc3\xa4n futuristisessa maailmassa. Eritt\xc3\xa4in vahvan moraalinsa my\xc3\xb6t\xc3\xa4 Jack usein auttaa k\xc3\xb6yhi\xc3\xa4 ja avuttomia olentoja keinolla mill\xc3\xa4 hyv\xc3\xa4ns\xc3\xa4. H\xc3\xa4n jopa j\xc3\xa4tt\xc3\xa4\xc3\xa4 oman tavoitteensa palata takaisin ajassa taaksep\xc3\xa4in, pelastaakseen kyl\xc3\xa4n tai yksitt\xc3\xa4isen ihmisen pahuuden k\xc3\xa4sist\xc3\xa4.\n_START_SECTION_\nHarjoittelu\n_START_PARAGRAPH_\nLapsena h\xc3\xa4n matkusti ymp\xc3\xa4ri maailmaa harjoittaakseen kehoaan ja mielt\xc3\xa4\xc3\xa4n, kohdatakseen Akun. Jack opiskeli useiden oppineiden kanssa kuten kreikkalaisen filosofien ja pyrki my\xc3\xb6s oppimaan kaiken mahdollisen taistelulajin, jota eri kulttuureissa harjoitettiin. Jack harjoitteli taistelu tekniikoita muun muassa Viikinkien, Robin Hoodin, Shaolin munkkien ja kreikkalaisten urheilijoiden kanssa. Huolimatta siit\xc3\xa4 miten taitava h\xc3\xa4n onkaan aseiden kanssa tai ilman, Jack luottaa aina miekkaansa. Lis\xc3\xa4ksi harjoittelun my\xc3\xb6t\xc3\xa4 h\xc3\xa4n ymm\xc3\xa4rt\xc3\xa4\xc3\xa4 hyvin el\xc3\xa4imi\xc3\xa4, joiden avulla Jackin vaistot ovat osittain kehittyneet, sek\xc3\xa4 refleksit joiden avulla h\xc3\xa4n kykenee v\xc3\xa4istelem\xc3\xa4\xc3\xa4n jopa luoteja.\n_START_SECTION_\nMiekka\n_START_PARAGRAPH_\nSamurai Jack omistaa taikamiekan, jonka takoivat kolme jumalaa Odin, Ra ja Rama, kolmen kuolevaisen kautta. Miekkaan asetettiin Jackin is\xc3\xa4n puhdas hyvyyden henki, jonka avulla pahuuden velho Aku voitaisiin tuhota. Miekka on my\xc3\xb6s rikkoutumaton, sill\xc3\xa4 mik\xc3\xa4\xc3\xa4n maallinen aine ei ole kyennyt katkaisemaan sit\xc3\xa4.'